Държавен вестник, бр. 102, 2020 г., стр. 41

БРОЙ  102	
Д Ъ Р Ж А В Е Н  В Е С Т Н И К 	
СТР.  41  
ключване на проверката за подновяване за 
период не по-голям от пет години от датата на 
приключване на проверката за подновяване.“
6 След глава 13 се добавя нова глава 14, 
както следва:
„14 ВРЕМЕННО ОСВИДЕТЕЛСТВАНЕ
14.1 Временен документ за съответствие 
се издава, за да се улесни първоначалното 
прилагане на този Кодекс, когато:
.1 Компанията е новосъздадена; или
.2 към съществуващ документ за съ-
ответствие се добавят нови типове 
кораби, 
след проверка, че Компанията има 
система за управление на безопасността, 
която отговаря на целите на параграф 1.2.3 
от този Кодекс, при условие че Компанията 
докаже, че планира да приложи система за 
управление на безопасността, отговаряща 
изцяло на изискванията на този Кодекс в 
периода на валидност на временния документ 
за съответствие. Такъв временен документ за 
съответствие се издава за период не по-голям 
от 12 месеца от Администрацията или от 
организация, призната от Администрацията, 
или при поискване от Администрацията от 
друго договарящо правителство. Копие от вре-
менния документ за съответствие се поставя 
на борда, за да може капитанът на кораба, 
ако се изисква, да го представи за проверка 
на Администрацията или на организация, 
призната от Администрацията, или за целите 
на контрола, посочени в правило IX/6.2 от 
Конвенцията. На копието от документа не е 
необходимо да се удостоверява автентичност 
или да бъде заверено.
14.2 Временно свидетелство за управление 
на безопасността се издава:
.1 на нови кораби при доставката им; 
или
.2 когато Компанията поема отговор-
ност за експлоатацията на кораб, 
който е нов за Компанията; или
.3 когато корабът сменя флага.
Такова временно свидетелство за управле-
ние на безопасността се издава за период не 
по-голям от шест месеца от Администрацията 
или от организация, призната от Админи-
страцията, или при поискване от Админи-
страцията от друго договарящо правителство.
14.3 Администрацията или при поисква-
не от Администрацията друго договарящо 
правителство, в специални случаи, може да 
удължи валидността на временното свиде-
телство за управление на безопасността за 
допълнителен период не по-дълъг от шест 
месеца от датата на изтичане на валидността.
14.4 Временно свидетелство за управление 
на безопасността се издава след проверка, че:
.1 документът за съответствие или вре-
менният документ за съответствие 
се отнася за разглеждания кораб;
.2 системата за управление на безопас-
ността, предоставена от Компанията 
за разглеждания кораб, включва 
ключови елементи от този Кодекс 
и е била оценявана по време на 
одита за издаване на документа за 
съответствие или е била предста-
вена при издаване на временния 
документ за съответствие;
.3 Компанията е планирала одита на 
кораба в срок от три месеца;
.4 капитанът и офицерите са запозна-
ти със системата за управление на 
безопасността и планираните мерки 
за изпълнението є;
.5 инструкции, които са определени 
като съществени, се предоставят 
преди отплаването; и
.6 съответната информация за система-
та за управление на безопасността 
е дадена на работния език или на 
езиците, разбираеми от персонала 
на кораба.“
7 След новата глава 14 се добавя нова 
глава 15, както следва:
„15 ПРОВЕРКА
Всички проверки, изисквани от разпо-
редбите на този Кодекс, се изпълняват в 
съответствие с процедури, приемливи за 
Администрацията, като се вземат предвид 
насоките, разработени от Организацията.“
8 След новата глава 15 се добавя нова 
глава 16, както следва:
„16 ОБРАЗЦИ НА СВИДЕТЕЛСТВА
16.1 Документът за съответствие, свиде-
телството за управление на безопасността, 
временният документ за съответствие и 
временното свидетелство за управление на 
безопасността се съставят във формуляр, от-
говарящ на образците, дадени в допълнение 
към този Кодекс. Ако използваният език не 
е нито английски, нито френски, текстът 
включва превод на един от тези езици.
16.2 В допълнение към изискванията на 
параграф 13.3 типовете кораби, посочени в 
документа за съответствие и във временния 
документ за съответствие, могат да бъдат 
одобрени, за да отразяват всякакви ограни-
чения в експлоатацията на корабите, описани 
в системата за управление на безопасността.“
9 Добавя се следното допълнение: